І вось мы з Алесем накіроўваемся да храма, дзе ўжо колькі месяцаў ён займаецца неацэннай справай для нашай культурнай спадчыны: вяртае жыццё старажытным абразам і скульптурам. На маё пытанне, ці шмат падобнага роду спецыялістаў па рэстаўрацыі ў Беларусі, Пушкін адказаў, што спецыялістаў выпускаюць штогод, але не кожны жадае ехаць на вёску працаваць і жыць там месяцамі. Да таго ж кошты рэстаўрацыйных работ вельмі дарагія. Не заўсёды парафіяне могуць знайсці адпаведныя грошы. Вось так і знікае паволі хараство мінулых гадоў.